דן לויטוס

דן לויטוס (נולד ב-8 בינואר 1975), הוא פרופסור וחוקר להנדסת חומרים פולימריים במכללת שנקר, מרצה בכיר במחלקה להנדסת חומרים פולימרים, חוקר בכיר ב"מרכז הפלסטיקה והגומי", עומד בראש קבוצת מחקר בתחום ההנדסה והחומרים הביו-רפואיים המתמקדת בפיתוח מערכות פולימריות חדשות ותהליכי עיבוד חדשים למתקנים ושתלים רפואיים לשחרור תרופות ולשיקום רקמות ובמחקר למקורות מתחדשים לחומרים פולימריים. לויטוס נולד וגדל בירושלים. את לימודי התואר הראשון בהנדסת פלסטיקה סיים במכללת שנקר בשנת 2000. בין השנים 2002–2004 השלים את לימודי התואר השני בהנדסת פלסטיקה באוניברסיטת מסצ'וסטס בלוול, ארצות הברית, ובין השנים 2006–2010 השלים תואר שלישי בהנדסה ביו-רפואית בתוכנית משולבת של אוניברסיטת ראטגרס בניו ג'רזי ובבית הספר לרפואה של ניו ג'רזי, ארצות הברית. את הפוסט-דוקטורט השלים בשנת 2011, במרכז ניו ג'רזי לביו חומרים. הדוקטורט שלו עסק בנושא פולימרים לשתלי אלקטרודות במערכת העצבים המרכזית, בהנחיית פרופ׳ יואכים כהן. מאז שנת 2018, משמש דן כיושב ראש ועד ארגון הסגל הבכיר בשנקר. בין השנים 2000–2006 עבד לויטוס בתעשיית התוספים לפולימרים בין היתר בחברת כפרית תעשיות, שם ניהל את יחידת היישום הטכנולוגי ובחברת "קונסטאב" (Constab GmbH) שבגרמניה, שם שימש כמנהל תחום במחלק הפיתוח. בשנת 2021 העניקה לו מכללת שנקר את התואר פרופסור חבר ומשנת 2022 הוא חבר בוועדת התקינה של מכון התקנים הישראלי למכלים ושקיות לאיסוף פסולת רפואית. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: לתרגם, לקשר או להסביר מונחים מקצועיים. המעבדה של לויטוס בשנקר עוסקת במגוון תחומי מחקר, בהם פיתוח מערכות להדפסת תרופות, מערכות שחרור מבוקר לקנאביס רפואי, ופולימרים מבוססי מולקולות טבעיות. המעבדה ממומנת ברובה במימון ישיר מהתעשייה ומקרנות ממשלתיות, בהן רשות החדשנות. המעבדה מאפשרות סינתזה של פולימרים מרמת המולקולה (פולימרים מבוססי אסתקסנטין), ועד לעיבודם בממס או בהתך ואפיונם הכימי, הפיזיקלי, והמכני. בתחום שחרור התרופות, פיתח לויטוס תהליך ייצור בהדפסה ב-2.5 ממדים[דרושה הבהרה] של מיקרו-כדוריות פולימריות המכילות תרופות הישר מהתך על ידי הדפסת טיפות היתך פולימרי מראש הדפסה ייחודי הישר על משטח סופר-אולאופובי (דוחה שמן). הטכנולוגיה אותה פיתח לויטוס מאפשרת את ביטול השימוש בממסים, פשטות והדירות בייצור הכדוריות ויכולת כליאה משופרות בהשוואה לשיטות הקיימות המבוססות ממס, והיא משמשת לייצור כדוריות המכילות את תמצית צמח הקנאביס לשחרור מושהה. הטכנולוגיה נבחנת להדפסת תרופות חדשניות בשיתוף פעולה עם חברת התרופות הגרמנית מרק. בתחום הביו-פולימרים, פותחו במעבדה של לויטוס בעבור אלביט מערכות שקיות אולטרה-מתכלות, להטלה מהאוויר לטובת כיבוי שרפות, וחומרי פלסטיק המופקים מאצות ים בשיתוף פעולה עם המכון לחקר ימים ואגמים באילת. לויטוס נשוי להדס, מעצבת תלבושות בוגרת שנקר, ולהם ילדה. Controlling Microparticle Morphology in Melt-Jet Printing of Active Pharmaceutical Ingredients through Surface Phenomena, S Bornstein, A Uziel, DY Lewitus, Pharmaceutics 15 (8), 2020 Full-Spectrum Cannabis Extract Microdepots Support Controlled Release of Multiple Phytocannabinoids for Extended Therapeutic Effect, Almog Uziel, Anat Gelfand, Keren Amsalem, Paula Berman, Gil M Lewitus, David Meiri, Dan Y Lewitus. ACS applied materials & interfaces 12 (21), 23707-23716 SPHRINT–printing drug delivery microspheres from polymeric melts, T Shpigel, A Uziel, DY Lewitus, European Journal of Pharmaceutics and Biopharmaceutics 127, 398-406 פרסומיו של דן לויטוס, באתר google scholar בתוך הגוף או באמצע השדה – תחומי המחקר בהנדסת חומרים פולימרים בשנקר נמצאים בכל מקום, באתר plastictime פרופ' חבר דן לויטוס, באתר שנקר - הנדסה. עיצוב. אמנות אודות, באתר מרכז הפלסטיקה והגומי שנקר - פרופ' חבר לויטוס דן, באתר www.classic.shenkar.ac.il CONSTAB Polyolefin Additives GmbH Financial Overview, Employee Count, and Competitors, Apollo.io Sagiv Weintraub a, Llinos.G. Harris b, Karin Thevissen c, Dan.Y. Lewitus, Polyastaxanthin-based coatings reduce bacterial colonization in vivo, sciencedirect, ‏May 2018 S. Weintraub, ORCID logo a T. Shpigel,a L. G. Harris, ORCID logo b R. Schuster, ORCID logo c E. C. Lewis ORCID logo c and D. Y. Lewitus*a, Astaxanthin-based polymers as new antimicrobial compounds†, Royal Society of Chemistry, ‏26 Jun 2017 Tal Shpigel, Almog Uziel, Dan Y. Lewitus, SPHRINT – Printing Drug Delivery Microspheres from Polymeric Melts, sciencedirect, ‏June 2018 Tal Shpigel, Gili Cohen Taguri, Dan Y. Lewitus, Controlling drug delivery from polymer microspheres by exploiting the complex interrelationship of excipient and drug crystallization, Journal of Applied Polymer Science 136, 2019-02-10 doi: 10.1002/app.47227 Dan Y. Lewitus's research, researchgate Shachar Bornstein, Almog Uziel, Dan Y. Lewitus, Controlling Microparticle Morphology in Melt-Jet Printing of Active Pharmaceutical Ingredients through Surface Phenomena, sciprofiles Almog Uziel, Anat Gelfand, Keren Amsalem, Paula Berman, Gil M. Lewitus, David Meiri, Dan Y. Lewitus, [https://www.ncbi.nlm.nih.gov/pmc/articles/PMC7467538/ Full-Spectrum Cannabis Extract Microdepots Support Controlled Release of Multiple Phytocannabinoids for Extended Therapeutic Effect], ACS Applied Materials & Interfaces 12, 2020-05-27, עמ' 23707–23716 doi: 10.1021/acsami.0c04435 3D Printing Microstructures for New Drug Delivery Systems with SPHRINT - Home – Medtec China 2024 | 27-25 September | Medical Device Design & Manufacturing, en.medtecchina.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דן לויטוס".